1. Мәҡәлдең дауамын яҙығыҙ: *Белдең бер һүҙ,белмәһәң мең һүҙ.*
2. Телмәр эшмәкәрлегенең дүрт төрөн һанап китегеҙ? Яҙыу,уҡыу,аңлау,аудирование,һөйләү.
3. Аҫтына һыҙылған һүҙҙәр ниндәй ҡатламға инә?Был һүҙҙәр архаизм булып килә.

*Ғилемлелек* ***– даръялыр,***

*Ҙур* ***рыялыҡ*** *булмаһа;*

*Аҡыллы әҙәм –* ***олуғтыр,***

*Асыуы артыҡ булмаһа. (Аҡмулла)*

1. *Йөрәгем –* ***ҡәберлек минең:***

*Унда үткәндәр илай.*

*Йөрәгем –* ***сәңгелдәк минең:***

*Унда киләсәк даулай. (Р.Ғарипов)* Билдәләнгән һүҙҙәр шиғырҙа ҡылым булып килә.

1. *Йырлай алмам һинең йәмдәреңде,*

*Йәшәй алмам йырһыҙ, моғайын.*

*Сағылыңда үҫкән сихри моңло*

*Бер ҡурайың ғына булайым.* (Р.Сафин) Ҡылымдар беренсе затта.

1. Һөйләмдәге эйәреүсе киҫәктәр менән эйәртеүсе киҫәктәрҙең, шулай уҡ эйәрсән һөйләм менән баш һөйләмдең бәйләнешен белдереүсе ярҙамлыҡ һүҙҙәр бәйләүес тип атала.
2. Тыныш билдәләрен ҡуйығыҙ, аңлатығыҙ: *ғилем- ҡош, аҡыл - ҡанат.Эйә менән хәбәр араһында һыҙыҡ ҡуйыла.*
3. *Болон сәскәләрен һыйпап үтәм,*

*Ҡапыл күрәм:алда балтырған.*

*Шул үләндең исемен әллә нимә*

*Йөрәгемә уйып ҡалдырған. (Р.Бикбаев)* алмаштарҙы табып төрөн билдәләгеҙ. Яуап-Шул-күрһәтеү алмашы,әллә нимә-билдәһеҙлек алмашы.

1. Шиғырҙа ни өсөн йәйәләр ҡулланылған, дөрөҫ яуап яҙырға.

*Ҡарайым, ситән артында*

*Ҡыҙ мине шәйләп тора.*

*(Бындағы ғәҙәт буйынса,*

*Көнбағыш сәйнәп тора)* (М. Кәрим).

Яуап- инеш һөйләм,өҫтәлмә мәғлүмәт биргән осраҡта.

1. ***Көнөн****яуа,* ***төнөн*** *яуа,*

*Аҙна яуа бер тоташтан,*

*Әйтерһең, күк ҡолаған да,*

***Һауа*** *менән* ***ер*** *тоташҡан* (М. Кәрим).

Аҫтына һыҙылған һүҙҙәр антонимдар тип атала.

1. *Муйыллыҡ. Эргәлә генә күҙ йәшеләй таҙа һыулы йылға. Бейек кенә ҡая. Һөҙәк яр.* Бер составлы,атама һөйләм.
2. – Йә инде, Хөсәйен ағай өйҙә юҡ саҡта, **һыйыныр** мөйөш тапмай, бер яҡты ҡарашҡа, йылы һүҙгә зар-интизар булып, бәләкәй генә башын ҡайҙа тығырға белмәй йөрөгән ошо малайҙы йәлләп, эсем боша, йөрәгем **яна торғайны**, – ти был (Әнүр Вахитов). Һөйләмдәге аҫтына һыҙылған һүҙҙәр сифат ҡылым булып килә.
3. Өмөтләнәм зәңгәр һауаларҙан,

Өмөтләнәм зәңгәр күктәрҙән,

Өмөтләнәм бөгөн аҙҙан ғына,

Өмөтләнәм һәр саҡ тын кистәрҙән,

Өмөтләнәм яҡты таңдарҙан,

Өмөтләнәм ғорур имәндәрҙән,

Өмөтләнәм нескә талдарҙан (И.Кинйәбулатов). сифаттарҙы табығыҙ, мәғәнәләрен аңлатығыҙ.Төп сифаттар.

1. Йомаҡтарҙың яуаптарын яҙығыҙ:

А)Өфөнөң уртаһында нимә тора?.ф хәрефе

Б) Дәрес аҙағы ни менән бөтә?с хәрефе

В) Йылғала өс өйрәк менән дүрт ҡаҙ йөҙөп йөрөй ине. Уларға биш тауыҡ һәм ике әтәс ҡушылды. Йылғала бөтәһе нисә ҡош йөҙә?

7 ҡош.тауыҡ менән әтәс һыуҙа йөҙмәй.

15. ***Унлап, һигеҙләп*** һандарының төрөн билдәләгеҙ?

Сама һандары

16. Биш ***баш*** умарта, ете ***дана*** китап. Билдәләнгән һүҙҙәр нумератив һүҙҙәр тип атала.

17. ***Яңыса, һинеңсә, айыуҙай, йәйен*** һүҙҙәре ниндәй һүҙ төркөмгә ҡарай?Оҡшашлыҡ рәүеше.

18. ***"Ҡурайҡайым еңел, көйө ауыр”***тигәнде һеҙ нисек аңлайһығыҙ? Тыңлаусығаҡурай моңо аша халыҡтың ҡайғы-хәсрәте еткерелә.

19. *Төҙөлөшө һәм мәғәнәһе яғынан ойошҡан, нығынған, телмәрҙә әҙер килеш ҡулланыла торған хис-тойғо биҙәкле, образлы һүҙбәйләнештәр. Улар кәмендә ике һүҙҙән тора, бер төшөнсәне белдерә* **фразеологик берәмектәр тип атала**

20. *Айыу майы һөртөү* – мәғәнәһен аңлатығыҙ.(Урлашыу мәғәнәһен аңлата)